  Виталий Пронин Толон ӝыт Берлинлэн шор урамысьтыз чугун сюрес вокзал вӧзысь авиабомба шедьтӥзы. Со Быдӟым Атыкай ож вакытлэсь кылемын. 70 ар пала музъемын кылльыса, соин номыр луымтэ.Авиабомбаез синйылтӥллям, трамвай но чугун сюресъёсыз паськытатонъя ужъёсыз нуыку. Сапёръёс снарядэз интыяз ик 4 час пала «сэрттӥзы»,  100 килоем арбериез городлэсь палэнын быдтыны чакламын. Ужъёсыз нуыку, матысь 50 коркаосысь улӥсьёсыз эвакуировать кароно луиз, вокзал огдырлы ужамысь дугдӥз. Соин ӵош Берлинысь Тегель аэропорт но кӧня ке дыр ӵоже самолётъёслы сюрес ӧз усьты, соос пуксизы Шенефельд городысь аэропортэ.Вераны кулэ, Германиын гинэ ӧвӧл, асьме кунын но татчыозь сюро война вакытысь кылем снарядъёс, уно бырем солдатъёслэн шӧйёссы, тӥрлыкъёссы. Берпуметӥез та дырлы снаряд шедьтэмын туэ южтолэзь пумын Новороссийскын. Сое вуысь синйылтэм охранной фирмаын ужась.Туспуктэм: www.google.ru Теги: Берлин Германия  